РЕПУБЛИКА СРБИЈА

НАРОДНА СКУПШТИНА

01 Број 06-2/178-20

2. децембар 2020. године

Б е о г р а д

**З А П И С Н И К**

**ПЕТЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2020. ГОДИНИ,**

**ОДРЖАНЕ 1. И 2. ДЕЦЕМБРА 2020. ГОДИНЕ**

Седница је почела у 10 часова и 10 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 131 народни посланик, а применом електронског система за гласање утврђено је да је у сали присутно 175 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Народне скупштине, Енис Имамовић, заменик председника Посланичке групе УЈЕДИЊЕНА ДОЛИНА - СДА САНЏАКА - од председника Народне скупштине и Угљеша Мрдић, представник Посланичке групе „Александар Вучић - за нашу децу“ - од Републичког јавног тужиоца.

Председник је обавестио да су спречени да седници присуствују народни посланици: Елвира Ковач, Сања Јефић Бранковић, Ђорђе Комленски и Маријан Ристичевић.

 Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Светозар Андрић, Верољуб Арсић, Драгољуб Ацковић, Душан Бајатовић, Арђенд Бајрами, др Марко Богдановић, Милимир Вујадиновић, Владан Глишић, Владимир Ђукановић, Илија Животић, Марко Зељуг, Милан Илић, Крсто Јањушевић, доц. др Михаило Јокић, Братислав Југовић, Ана Караџић, Јован Колунџија, Мирослав Кондић, Никола Лазић, Софија Максимовић, проф. др Предраг Марковић, Јелена Мијатовић, Жарко Мићин, Марко Младеновић, Оливера Недељковић, Јасмина Обрадовић, проф. др Александра Павловић Марковић, Золтан Пек, Никола Радосављевић, Предраг Рајић, Јелица Сретеновић, Весна Стјепановић, Миленка Субић, Самир Тандир, проф. др Горан Тасић, Иван Тасовац, Радован Тврдишић, Смиља Тишма, Жељко Томић, Немања Поповић, Борис Бурсаћ, Љиљана Кузмановић-Вујаковић, Војислав Вујић, Марина Мирковић и Мина Китановић.

Народна скупштина је, већином гласова (од 189 присутних народних посланика, 181 је гласао за, а осам није гласало), прихватила предлог народног посланика др Александра Мартиновића да се обави:

**1. заједнички јединствени претрес о:**

**- Извештају о раду Агенције за борбу против корупције за 2019. годину, са Предлогом закључка Одбора за финансије, републички буџет и контролу трошења јавних средстава** (број 02-1733/20 од 10. новембра 2020. године);

**- Извештају о раду Фискалног савета за 2019. годину, са Предлогом закључка Одбора за финансије, републички буџет и контролу трошења јавних средстава** (број 02-1734/20 од 10. новембра 2020. године);

**- Извештају о раду Републичке комисије за заштиту права у поступцима јавних набавки у периоду од 1. јануара до 31. децембра 2019. године, са Предлогом закључка Одбора за финансије, републички буџет и контролу трошења јавних средстава** (број 02-1735/20 од 10. новембра 2020. године) и

**- Годишњем извештају Комисије за хартије од вредности за 2019. годину, са Предлогом закључка Одбора за финансије, републички буџет и контролу трошења јавних средстава** (број 02-1736/20 од 10. новембра 2020. године);

**2. заједнички јединствени претрес о:**

**- Предлогу одлуке о давању сагласности на Финансијски план Агенције за енергетику Републике Србије за 2021. годину,** који је поднео Одбор за финансије, републички буџет и контролу трошења јавних средстава (број 02-1729/20 од 10. новембра 2020. године);

**- Предлогу одлуке о давању сагласности на Измене и допуне Финансијског плана Комисије за хартије од вредности за 2020. годину,** који је поднео Одбор за финансије, републички буџет и контролу трошења јавних средстава (број 02-1730/20 од 10. новембра 2020. године);

**- Предлогу одлуке о давању сагласности на Финансијски план Регулаторног тела за електронске медије за 2021. годину,** који је поднео Одбор за финансије, републички буџет и контролу трошења јавних средстава (број 02-1731/20 од 10. новембра 2020. године) и

**- Предлогу одлуке о давању сагласности на Одлуку о изменама и допунама Статута Комисије за хартије од вредности,** који је поднео Одбор за финансије, републички буџет и контролу трошења јавних средстава (број 02-1732/20 од 10. новембра 2020. године).

Народна скупштина је, већином гласова (од 190 присутних народних посланика, 182 су гласала за, а осам није гласало), утврдила дневни ред Пете седнице Другог редовног заседања Народне скупштине Републике Србије у 2020. години, у целини.

Тако утврђени дневни ред је следећи:

**1. Извештај о раду Агенције за борбу против корупције за 2019. годину, са Предлогом закључка Одбора за финансије, републички буџет и контролу трошења јавних средстава** (број 02-1733/20 од 10. новембра 2020. године);

**2. Извештај о раду Фискалног савета за 2019. годину, са Предлогом закључка Одбора за финансије, републички буџет и контролу трошења јавних средстава** (број 02-1734/20 од 10. новембра 2020. године);

**3. Извештај о раду Републичке комисије за заштиту права у поступцима јавних набавки у периоду од 1. јануара до 31. децембра 2019. године, са Предлогом закључка Одбора за финансије, републички буџет и контролу трошења јавних средстава** (број 02-1735/20 од 10. новембра 2020. године);

**4. Годишњи извештај Комисије за хартије од вредности за 2019. годину, са Предлогом закључка Одбора за финансије, републички буџет и контролу трошења јавних средстава** (број 02-1736/20 од 10. новембра 2020. године);

**5. Предлог одлуке о давању сагласности на Финансијски план Агенције за енергетику Републике Србије за 2021. годину,** који је поднео Одбор за финансије, републички буџет и контролу трошења јавних средстава (број 02-1729/20 од 10. новембра 2020. године);

**6. Предлог одлуке о давању сагласности на Измене и допуне Финансијског плана Комисије за хартије од вредности за 2020. годину,** који је поднео Одбор за финансије, републички буџет и контролу трошења јавних средстава (број 02-1730/20 од 10. новембра 2020. године);

**7. Предлог одлуке о давању сагласности на Финансијски план Регулаторног тела за електронске медије за 2021. годину,** који је поднео Одбор за финансије, републички буџет и контролу трошења јавних средстава (број 02-1731/20 од 10. новембра 2020. године);

**8. Предлог одлуке о давању сагласности на Одлуку о изменама и допунама Статута Комисије за хартије од вредности,** који је поднео Одбор за финансије, републички буџет и контролу трошења јавних средстава (број 02-1732/20 од 10. новембра 2020. године).

Председник је, сагласно члану 90. став 1. Пословника Народне скупштине, обавестио да су седници позвани да присуствују Драган Сикимић, директор Агенције за спречавање корупције, проф. др Павле Петровић, председник Фискалног савета, Хана Хукић, председник Републичке комисије за заштиту права у поступцима јавних набавки, Марко Јанковић, председник Комисије за хартије од вредности, Весна Гојковић Милин, заменик председника Републичке комисије за заштиту права у поступцима јавних набавки, Дејан Дамјановић, заменик директора Агенције за спречавање корупције, Никола Алтипармаков, члан Фискалног савета, Светлана Ражић, члан Републичке комисије за заштиту права у поступцима јавних набавки и Маријана Обрадовић, Катарина Павичић, Верка Атанасковић и Наташа Божић, помоћници директора Агенције за спречавање корупције.

Председник је, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова.

Затим је Народна скупштина наставила рад и прешла на **заједнички јединствени претрес о предлозима аката из тачака од 1. до 4. дневног реда.**

Председник је, сагласно чл. 192, 193. и 238. став 4, а сходно члану 157. став 2. Пословника, отворио је **заједнички јединствени претрес о:**

* **Извештају о раду Агенције за борбу против корупције за 2019. годину, са Предлогом закључка Одбора за финансије, републички буџет и контролу трошења јавних средстава**,
* **Извештају о раду Фискалног савета за 2019. годину, са Предлогом закључка Одбора за финансије, републички буџет и контролу трошења јавних средстава**,
* **Извештају о раду Републичке комисије за заштиту права у поступцима јавних набавки у периоду од 1. јануара до 31. децембра 2019. године, са Предлогом закључка Одбора за финансије, републички буџет и контролу трошења јавних средстава** и
* **Годишњем извештају Комисије за хартије од вредности за 2019. годину, са Предлогом закључка Одбора за финансије, републички буџет и контролу трошења јавних средстава**.

Уводно излагање о предлозима аката поднели су представници предлагача: народни посланик др Александра Томић, председник Одбора за финансије, републички буџет и контролу трошења јавних средстава, Дејан Дамјановић, заменик директора Агенције за спречавање корупције и Марко Јанковић, председник Комисије за хартије од вредности

У заједничком јединственом претресу учествовали су народни посланици: Драган Д. Марковић, председник Посланичке групе ЈЕДИНСТВЕНА СРБИЈА (ЈС) (поводом чијег излагања су се, у више наврата, за реч и реплику јавили представник предлагача проф. др Павле Петровић, председник Фискалног савета и народни посланик Драган Д. Марковић, а затим су се за реч јавили представници предлагача Дејан Дамјановић, Весна Гојковић Милин, заменик председника Републичке комисије за заштиту права у поступцима јавних набавки и Марко Јанковић) и Самира Ћосовић, представник Посланичке групе Социјалдемократска партија Србије.

\* \*

\*

Народна скупштина је, сагласно члану 88. став 1. тачка 2. и ст. 3. и 4. Закона о избору народних посланика, на предлог Одбора за административно - буџетска и мандатно - имунитетска питања, констатовала да су престали мандати, пре истека времена на које су изабрани, народним посланицима Анамарији Вичек и Атили Јухасу, даном подношења оставке.

Сагласно Закону о избору народних посланика, извршиће се попуњавање упражњених посланичких места у Народној скупштини.

\*

\* \*

У наставку заједничког јединственог претреса учествовали су народни посланици: Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (поводом чијег излагања су се, у више наврата, за реч и реплику јавили представник предлагача проф. др Павле Петровић и народни посланик Ђорђе Милићевић, а затим је на повреду чл. 27, 103. и 104. Пословника указао народни посланик Ђорђе Милићевић, а председавајућа Марија Јевђић, потпредседник Народне скупштине је дала објашњење, после чега су се за реч и реплику јавили представник предлагача проф. др Павле Петровић и народни посланик Ђорђе Милићевић), Ивана Поповић, представник Посланичке групе „Александар Вучић - за нашу децу“ и Мисала Праменковић (поводом чијег излагања се за реч јавио представник предлагача Дејан Дамјановић, након чега је председавајућа, одредила паузу у трајању од једног сата).

После паузе, седница је настављена у 15 часова и 10 минута.

У наставку заједничког јединственог претреса учествовали су народни посланици: Наташа Михаиловић-Вацић (поводом чијег излагања се за реч јавио представник предлагача Дејан Дамјановић), мр Славенко Унковић, Нина Павићевић, Станислава Јаношевић, Живота Старчевић, Дубравка Краљ, Милица Николић, проф. др Јахја Фехратовић (поводом чијег излагања су се, за реч и реплику јавили представник предлагача Дејан Дамјановић и народни посланик проф. др Јахја Фехратовић), Весна Недовић, Тихомир Петковић, Ана Белоица и Сандра Божић.

\* \*

\*

Народна скупштина је, сходно члану 27. став 5. Закона о избору народних посланика, а на основу Одлуке Републичке изборне комисије о додели мандата народних посланика ради попуне упражњених посланичких места у Народној скупштини и Извештаја Одбора за административно-буџетска и мандатно-имунитетска питања, констатовала потврђивање мандата народним посланицима Розалији Екрес и Даниелу Ђивановићу, изабраним са Изборне листе Савез војвођанских Мађара Иштван Пастор.

Затим су народни посланици Розалија Екрес и Даниел Ђивановић, сагласно члану 17. Закона о Народној скупштини, положили заклетву, након чега им је председник честитао на избору и пожелео успех у будућем раду.

\*

\* \*

У наставку заједничког јединственог претреса учествовали су народни посланици: Небојша Бакарец, Миленко Јованов, Љиљана Малушић, Александар Марковић, Милан Југовић, проф. др Владимир Маринковић, Александар Мирковић, Милија Милетић, Зоран Томић и проф. др Марко Атлагић.

Затим је председник, сагласно члану 98. став 4. Пословника, закључио заједнички јединствени претрес о предлозима аката из тачака од 1. до 4. дневног реда.

Првог дана рада, седница је завршена у 19 часова и 20 минута.

**Други дан рада – 2. децембар 2020. године**

Седница је почела у 10 часова и 10 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 122 народна посланика, а применом електронског система за гласање утврђено је да је у сали присутно 146 народних посланика и да постоје услови за рад.

Председник је обавестио да су спречени да седници присуствују народни посланици Елвира Ковач и Маријан Ристичевић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Светозар Андрић, Верољуб Арсић, Драгољуб Ацковић, Душан Бајатовић, Арђенд Бајрами, др Муамер Бачевац, др Марко Богдановић, Сандра Божић, Милимир Вујадиновић, Владан Глишић, Милан Ђурица, Владан Заграђанин, Марко Зељуг, Милан Илић, Крсто Јањушевић, Сања Јефић Бранковић, доц. др Михаило Јокић, Братислав Југовић, Шаип Камбери, Ана Караџић, Јован Колунџија, Ђорђе Комленски, Мирослав Кондић, Никола Лазић, Софија Максимовић, Драган Д. Марковић, проф. др Предраг Марковић, Јелена Мијатовић, др Милорад Мијатовић, Жарко Мићин, Марко Младеновић, Оливера Недељковић, Слађана Николић, Јасмина Обрадовић, др Балинт Пастор, Золтан Пек, Милена Поповић, Мисала Праменковић, Никола Радосављевић, Предраг Рајић, Катарина Ракић, Весна Стјепановић, хаџи Милорад Стошић, Миленка Субић, Иван Тасовац, Смиља Тишма, Жељко Томић, др Емеше Ури, Србислав Филиповић, Немања Поповић, Љиљана Кузмановић-Вујаковић, Војислав Вујић, Марина Мирковић и Мина Китановић.

Затим је Народна скупштина наставила рад и прешла на **заједнички јединствени претрес о предлозима одлука из тачака од 5. до 8. дневног реда**.

Председник је сагласно члану 192. став 3. и члану 157. став 2. Пословника Народне скупштине, **отворио заједнички јединствени претрес о:**

**- Предлогу одлуке о давању сагласности на Финансијски план Агенције за енергетику Републике Србије за 2021. годину**,

**- Предлогу одлуке о давању сагласности на Измене и допуне Финансијског плана Комисије за хартије од вредности за 2020. годину**,

**- Предлогу одлуке о давању сагласности на Финансијски план Регулаторног тела за електронске медије за 2021. годину**,и

**- Предлогу одлуке о давању сагласности на Одлуку о изменама и допунама Статута Комисије за хартије од вредности**.

Уводно излагање о предлозима одлука поднела је представник предлагача, народни посланик др Александра Томић.

У заједничком јединственом претресу учествовали су народни посланици: Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС) (затим је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова), Наташа Михаиловић-Вацић, заменик председника Посланичке групе Социјалдемократска партија Србије, др Александра Томић, представник Посланичке групе „Александар Вучић - за нашу децу“, др Муамер Зукорлић, Бранимир Јовановић, мр Ђорђе Косанић, Илија Матејић, Ђорђе Милићевић, Самир Тандир, Ненад Филиповић, Миланка Јевтовић Вукојичић, проф. др Јахја Фехратовић, Владимир Ђукановић (потом су се за реч и реплику јавили представник предлагача народни посланик др Александра Томић и народни посланик Владимир Ђукановић), Рајка Матовић, Братимир Васиљевић (поводом чијег излагања за реч се јавила представник предлагача, народни посланик др Александра Томић), Биљана Пантић Пиља, Милош Терзић, Ивана Николић, Ђорђе Тодоровић, након тога је председавајућа одредила паузу у трајању од једног сата.

После паузе, седница је настављена у 15 часова и 10 минута.

У наставку заједничког јединственог претреса учествовали су народни посланици: Адам Шукало, Иван Рибаћ, Милија Милетић, Александар Мирковић, Љиљана Малушић, Угљеша Мрдић, проф. др Марко Атлагић, проф. др Владимир Маринковић, др Владимир Орлић, др Александар Мартиновић, а затим се за реч јавила представник предлагача, народни посланик др Александра Томић, након чега је председник закључио заједнички јединствени претрес о предлозима одлука из тачака од 5. до 8. дневног реда.

Затим је председник, сагласно члану 87. став 5. Пословника Народне скупштине, одредио четвртак, 2. децембар 2020. године, са почетком у 17 часова и 40 минута, као Дан за гласање о тачкама дневног реда Пете седнице Другог редовног заседања Народне скупштине Републике Србије у 2020. години.

Применом електронског система за гласање, утврђено је да су у сали присутна 163 народна посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда** – **ИЗВЕШТАЈ О РАДУ АГЕНЦИЈЕ ЗА БОРБУ ПРОТИВ КОРУПЦИЈЕ ЗА 2019. ГОДИНУ, СА ПРЕДЛОГОМ ЗАКЉУЧКА ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА**

Народна скупштина је, већином гласова (од 172 присутна народна посланика, 164 су гласала за, а осам није гласало), усвојила Предлог закључка поводом разматрања Извештаја о раду Агенције за борбу против корупције за 2019. годину, који је поднео Одбор за финансије, републички буџет и контролу трошења јавних средстава 10. новембра 2020. године.

**2. тачка дневног реда** – **ИЗВЕШТАЈ О РАДУ ФИСКАЛНОГ САВЕТА ЗА 2019. ГОДИНУ, СА ПРЕДЛОГОМ ЗАКЉУЧКА ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА**

Народна скупштина је, већином гласова (од 172 присутна народна посланика, 168 је гласало за, а четири нису гласала), усвојила Предлог закључка поводом разматрања Извештаја о раду Фискалног савета за 2019. годину, који је поднео Одбор за финансије, републички буџет и контролу трошења јавних средстава 10. новембра 2020. године.

**3. тачка дневног реда** – **ИЗВЕШТАЈ О РАДУ РЕПУБЛИЧКЕ КОМИСИЈЕ ЗА ЗАШТИТУ ПРАВА У ПОСТУПЦИМА ЈАВНИХ НАБАВКИ У ПЕРИОДУ ОД 1. ЈАНУАРА ДО 31. ДЕЦЕМБРА 2019. ГОДИНЕ, СА ПРЕДЛОГОМ ЗАКЉУЧКА ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА**

Народна скупштина је, већином гласова (од 172 присутна народна посланика, 170 је гласало за, а два нису гласала), усвојила Предлог закључка поводом разматрања Извештаја о раду Републичке комисије за заштиту права у поступцима јавних набавки у периоду од 1. јануара до 31. децембра 2019. године, који је поднео Одбор за финансије, републички буџет и контролу трошења јавних средстава 10. новембра 2020. године.

**4. тачка дневног реда** – **ГОДИШЊИ ИЗВЕШТАЈ КОМИСИЈЕ ЗА ХАРТИЈЕ ОД ВРЕДНОСТИ ЗА 2019. ГОДИНУ, СА ПРЕДЛОГОМ ЗАКЉУЧКА ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА**

Народна скупштина је, већином гласова (од 172 присутна народна посланика, 171 је гласао за, а један није гласао), усвојила Предлог закључка поводом разматрања Годишњег извештај Комисије за хартије од вредности за 2019. годину, који је поднео Одбор за финансије, републички буџет и контролу трошења јавних средстава 10. новембра 2020. године.

**5. тачка дневног реда** – **ПРЕДЛОГ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН АГЕНЦИЈЕ ЗА ЕНЕРГЕТИКУ РЕПУБЛИКЕ СРБИЈЕ ЗА 2021. ГОДИНУ**

Народна скупштина је, већином гласова (од 172 присутна народна посланика, 171 је гласао за, а један није гласао), усвојила Предлог одлуке о давању сагласности на Финансијски план Агенције за енергетику Републике Србије за 2021. годину.

**6. тачка дневног реда** – **ПРЕДЛОГ ОДЛУКЕ О ДАВАЊУ САГЛАСНОСТИ НА ИЗМЕНЕ И ДОПУНЕ ФИНАНСИЈСКОГ ПЛАНА КОМИСИЈЕ ЗА ХАРТИЈЕ ОД ВРЕДНОСТИ ЗА 2020. ГОДИНУ**

Народна скупштина је, већином гласова (од 172 присутна народна посланика, 171 је гласао за, а један није гласао), усвојила Предлог одлуке о давању сагласности на Измене и допуне Финансијског плана Комисије за хартије од вредности за 2020. годину.

**7. тачка дневног реда** – **ПРЕДЛОГ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ ЗА 2021. ГОДИНУ**

Народна скупштина је, већином гласова (од 172 присутна народна посланика, 171 је гласао за, а један није гласао), усвојила Предлог одлуке о давању сагласности на Финансијски план Регулаторног тела за електронске медије за 2021. годину.

**8. тачка дневног реда** – **ПРЕДЛОГ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА И ДОПУНАМА СТАТУТА КОМИСИЈЕ ЗА ХАРТИЈЕ ОД ВРЕДНОСТИ**

Народна скупштина је, већином гласова (од 172 присутна народна посланика, 170 је гласало за, а два нису гласала), усвојила Предлог одлуке о давању сагласности на Одлуку о изменама и допунама Статута Комисије за хартије од вредности.

Пошто је Народна скупштина обавила разматрање и одлучивање о свим тачкама дневног реда седнице, председник је, сагласно члану 102. Пословника, закључио Пету седницу Другог редовног заседања Народне скупштине Републике Србије у 2020 години.

Седница је закључена у 17 часова и 45 минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић